钦定古今图书集成/明伦汇编/闺媛典/第256卷 > 杨允绳妻黄氏
## 钦定古今图书集成/明伦汇编/闺媛典/第256卷 > 杨允绳妻黄氏

按《松江府志》：“黄氏，杨允绳妻。允绳以给事中论劾大
官丞奸蠹，下狱论死。时氏与子应祈僦一室，委巷中，
日夜擘絣，絮衣橐𫗴，五年如一日。应祈当有室，不肯
受，氏泣谓曰：‘汝父长系，若且茕茕，可不为一线计’？乃
强之。室甫孕，应祈以忧愤饿死。妇生子忠裕。逾月，允
绳死西市，氏乃携其妇，扶二榇归，渡江遘风浪，御宵”
警不小慑。及家家废，氏料理襄二丧，教孤孙。忠裕庄
皇帝恤录命下，氏屏居。又数载卒，年六十九。